
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Zvolen 13Pc/2/2025 6725200301 08. 01. 2026 JUDr. Juraj Lehotský ECLI:SK:OSZV:2026:6725200301.2
ROZSUDOK V MENE SLOVENSKEJ REPUBLIKY Okresný súd Zvolen v konaní pred sudcom JUDr. Jurajom Lehotským, v právnej veci navrhovateľa A. B., nar. XX.XX.XXXX, trvale bytom C. D. XXX, XXX XX C. D., právne zastúpený JUDr. Lucia Hricová Pradová, D. XX, XXX XX D., proti matke E. B., nar. XX.XX.XXXX, trvale bytom F. XXXX/XX, XXX XX G., právne zastúpená Advokátska kancelária TRNKA s. r. o., Námestie SNP 9448/26A, 960 01 Zvolen, o určenie otcovstva a priezviska maloletého dieťaťa H. B., /I. B./, nar. XX.XX.XXXX, bytom ako matka, v konaní zastúpeného kolíznym opatrovníkom Úradom práce, sociálnych vecí a rodiny Zvolen, pracovisko Detva, takto rozhodol: I. Súd konanie o určenie otcovstva z a s t a v u j e . II. Súd s c h v a ľ u j e rodičovskú dohodu nasledovného znenia: III. Maloletý H. B., nar. XX.XX.XXXX sa z v e r u j e do osobnej starostlivosti matky E. B., nar. XX.XX.XXXX s tým, že obaja rodičia sú oprávnení maloletého zastupovať a spravovať jeho majetok. IV. Otec A. B., nar. XX.XX.XXXX sa z a v ä z u j e s účinnosťou od právoplatnosti tohto rozhodnutia prispievať na výživu maloletého H. B., nar. XX.XX.XXXX výživným vo výške 180 Eur mesačne a to vždy k 15. dňu v mesiaci vopred k rukám matky E. B.. V. Otec A. B. je o p r á v n e n ý sa s maloletým H. B. stretávať každý nepárny kalendárny týždeň v stredu v čase do 16.00 hod. do 18.00 hod. a v sobotu v čase od 12.00 hod. do 17.00 hod. a každý párny týždeň v pondelok v čase od 16.00 hod. do 18.00 hod. a v piatok v čase od 16.00 hod. do 18.00 hod. s tým, že otec A. B. je o p r á v n e n ý stretávať sa s maloletým H. B. vo všetkých prípadoch za prítomnosti matky na mieste určenom po vzájomnej dohode rodičov a ak k takejto dohode nedôjde, v mieste trvalého bydliska matky. VI. Žiaden z účastníkov n e m á nárok na náhradu trov konania. Poučenie: Proti tomuto rozhodnutiu je prípustné odvolanie vo vyhotovení dvojmo do 15 dní od doručenia jeho písomného vyhotovenia, písomne na Okresný súd Zvolen. V odvolaní treba popri všeobecných náležitostiach (§ 127 Civilného sporového poriadku) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie je potrebné predložiť v potrebnom počte rovnopisov, inak súd zhotoví kópie na trovy odvolateľa.
Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 CSP). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci (§ 62 ods. 1 CMP). Odvolacie dôvody možno meniť a dopĺňať až do rozhodnutia o odvolaní (§ 62 ods. 2 CMP). V odvolacom konaní možno uvádzať nové skutkové tvrdenia a predkladať nové dôkazné návrhy (§ 63 CMP). Zmena návrhu na začatie konanie je v odvolacom konaní prípustná (§ 64 CMP). Ak povinný dobrovoľne nesplní, čo mu ukladá vykonateľný rozsudok, môže oprávnený podať návrh na výkon exekúcie podľa zákona č. 233/1995 Z. z. Exekučný poriadok v znení neskorších predpisov. Podľa § 221 písm. a) CSP písomné vyhotovenie rozsudku nemusí obsahovať odôvodnenie, ak je na pojednávaní vyhlásení rozsudok za prítomnosti všetkých strán alebo ich zástupcov, ktorí sa vzdajú odvolania. Nakoľko sa účastníci po vyhlásení rozsudku, jeho odôvodnení a poučení o opravnom prostriedku vzdali práva odvolania, rozsudok nadobudne právoplatnosť dňom jeho doručenia.

Zdroj: KAUZIS.SK – https://www.kauzis.sk/judikatura/r/ECLI:SK:OSZV:2026:6725200301.2 (dáta aktuálne k 12. 11. 2026). Záväzné je znenie zverejnené súdom.




